इससे पहले अहमद को न्यूजर्सी में एक पुलिसकर्मी की हत्या की कोशिश के मामले में अभियुत बनाया गया था. पुलिस ने अहमद के ख़िलाफ़ चार्जशीट दायर की है. इसमें उनपर जनसंहार के हथियारों के इस्तेमाल, बमबारी और संपत्ति को नुक़सान पहुंचाने के आरोप लगाए गए हैं.पुलिस के मुताबिक़. ''अहमद एक शहीद की तरह मरना चाहते हैं. चरमपंथी विचारधारा समर्थक एक पत्रिका में लिखे एक लेख में उन्होंने यह बात कही है.''कोर्ट के दस्तावेज़ों के मुताबिक़ अहमद इन हमलों की तैयारी काफ़ी पहले से कर रहे थे. उन्होंने ईबे से बम बनाने में मददगार कोई उपकरण भी मंगवाया था.अहमद ख़ान राहामी इस समय पुलिस हिरासत में हैं. 28 साल के अहमद को हिरासत में लिए जाने से पहले पुलिस और उनके बीच हुई गोलीबारी में एक पुलिस अधिकारी घायल हो गए थे.इस दौरान अहमद भी घायल हो गए. उनका अस्पताल में इलाज चल रहा है.अमरीकी जांच एजेंसी एफ़बीआई के मुताबिक़ राहामी एक अमरीकी नागरिक है.  वो न्यूजर्सी के फ्राइड चिकन रेस्टोरेंट में अपने परिवार वालों के साथ काम करते थे.अधिकारियों ने बताया कि वो अपराधशास्त्र की पढ़ाई के लिए मिडिलसेक्स काउंटी कॉलेज भी गए थे. लेकिन डिग्री हासिल नहीं की थी.अधिकारियों के मुताबिक़ राहामी के व्यवहार में बदलाव उस समय देखा गया जब वो चार साल पहले अफ़गानिस्तान से लौटे.अफ़ग़ानिस्तान से लौटने के बाद उन्होंने दाढ़ी बढ़ा ली, पारंपरिक इस्लामिक पोशाक पहनने लगे और अपने स्टोर के पीछे जाकर नमाज़ पढ़ने लगे. (बीबीसी हिन्दी के  एंड्रॉएड ऐप  के लिए आप  यहां क्लिक कर सकते हैं. आप हमें फ़ेसबुक  और  ट्विटर पर फ़ॉलो भी कर सकते हैं.)